钦定古今图书集成/明伦汇编/官常典/第291卷 > 孙匡
## 钦定古今图书集成/明伦汇编/官常典/第291卷 > 孙匡

按《三国吴志》本传：“匡字季佐，翊弟也。举孝廉茂才，未
试用，卒，时年二十馀。子泰，曹氏之甥也，为长水校尉。
嘉禾三年，从权围新城，中流矢死。泰子秀为前将军
夏口督。秀公室至亲，握兵在外，皓意不能平。建衡二
年，皓遣何定将五千人至夏口猎。先是，民间佥言秀
当见图，而定远猎，秀遂惊，夜将妻子亲兵数百人奔晋，晋以秀为骠骑将军、仪同三司，封会稽公。